**PÁLYÁZAT**

**Országos Vízügyi Főigazgatóság**

**Ellenőrzési Önálló Osztály**

**ellenőr (revizor) munkakör betöltésére**

**A pályázat benyújtásának határideje: 2014. augusztus 18.**

Az Országos Vízügyi Főigazgatóság főigazgatója - a közalkalmazottak jogállásáról szóló 1992. évi XXXIII. törvény (Kjt.) 20/A. §-nak megfelelően - pályázatot hirdet az intézmény Ellenőrzési Önálló Osztályán **revizor** munkakör - **határozatlan időre** történő - betöltésére.

Foglalkoztatás jellege: **teljes munkaidő**

Munkavégzés helye: **1012 Budapest Márvány u.1/D**. (esetenként vidéki utazás)

A munkakörbe tartozó feladatok:

szabályszerűségi, rendszer-, pénzügyi-, teljesítmény és informatikai ellenőrzések végrehajtása, a vizsgált folyamatokkal kapcsolatban megállapítások, következtetések és javaslatok megfogalmazása. A kockázati tényezők, hiányosságok megszüntetése, kiküszöbölése vagy csökkentése, a szabálytalanságok megelőzése, illetve feltárása valamint a költségvetési szerv működése eredményességének növelése és a belső kontrollrendszerek javítása, továbbfejlesztésének elősegítése.

Tevékenységét az Ellenőrzési Önálló Osztály osztályvezetőjének közvetlen alárendeltségében végzi.

Pályázati feltételek:

* a 370/2011. (XII.31.) Kormányrendelet 24. § (2) bekezdésében meghatározott feltételek,
* legalább 3 éves ellenőri tapasztalat,
* magas szintű írásbeli és szóbeli kifejező készség, csapatmunkára alkalmasság,
* magyar állampolgárság,
* cselekvőképesség,
* belső ellenőri regisztráció,
* felhasználói szintű számítógépes ismeret: Windows, Word, Excel, Outlook,
* B-kategóriára érvényes vezetői engedély, vezetési gyakorlat

A pályázat elbírálásánál előnyt jelent:

* belső ellenőri ÁBPE tanfolyam(ok) elvégzése, igazolása,
* költségvetési szervnél szerzett belső ellenőri, pénzügyi-számviteli tapasztalat,
* terhelhetőség, pontosság, rugalmasság, megbízhatóság,

A pályázat részeként benyújtandó iratok, igazolások:

* A pályázó szakmai életútját részletesen bemutató, fényképes szakmai önéletrajz és motivációs levél (a fizetési igény megjelölésével),
* A kinevezési feltételek fennállását igazoló okiratok másolata (iskolai végzettség, szakképzettség, belső ellenőri regisztráció, ÁBPE vizsgák),
* 3 hónapnál nem régebbi hatósági erkölcsi bizonyítvány másolata, amely igazolja azt is, hogy a pályázó az ellenőrzési tevékenységre nézve nem áll a foglalkoztatástól eltiltás hatálya alatt,
* a pályázó hozzájáruló nyilatkozata arról, hogy pályázati anyagát az eljárásban résztvevők megismerhetik.

Illetmény és juttatások:

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény az irányadó.

A pályázatok benyújtásának módja:

A pályázatot elektronikus úton palankay.patricia@ovf.hu email címre, vagy levélben (1 példányban) az Országos Vízügyi Főigazgatóság Humánpolitikai Önálló Osztály - 1012 Budapest, Márvány u. 1/D. - címére kell eljuttatni az **O*VF ellenőr (revizor)*** jelige feltüntetésével.

A munkakör betölthetőségének időpontja:

a pályázat elbírálását követően azonnal betölthető, 4 hónap próbaidő kikötése mellett

A pályázat elbírálásának rendje:

Az előírt követelményeknek megfelelő, benyújtott önéletrajz és motivációs levél alapján az alkalmasnak ítélt pályázókkal történt elbeszélgetést követő munkáltatói döntés. Érvénytelen a hiányosan vagy késve benyújtott pályázat.

A pályázat elbírálásának határideje: **2014. augusztus 22.**

*A pályázati kiírással kapcsolatosan további információt nyújt:*

 *Palánkay Patrícia osztályvezető a 06-1-225-4400/10-235 telefonszámon és*

*Vizsyné Balogh Valéria osztályvezető a 06-1-225-4400/10-304 telefonszámon.*